सेफ स्कूल वेन पॉलिसी: चेकिंग अभियान में 16 स्कूली वाहनों के चालान काटे
जिलेमें सेफ स्कूल वेन पॉलिसी के तहत बच्चों की सुरक्षा में स्कूल प्रबंधकों की ओर से किए गए इंतजामों को जांचने के लिए मंगलवार को डीटीओ विभाग और डीसीपीओ विभाग की टीमों ने ज्वाइंट चेकिंग अभियान चलाया। इस दौरान विभिन्न स्थानों पर वाहनों की चेकिंग की और 20 वाहनों के चालान डीटीओ डॉ. मनदीप कौर ने काटे, जिसमें 16 चालान स्कूली वाहनों के खामियों को देख काटे गए।
स्कूली बच्चों को सुरक्षित लाने और ले जाने के लिए हाई कोर्ट की गाइडलाइन के आधार पर जिले के सभी स्कूलों को जिला बाल सुरक्षा अधिकारी और डीटीओ विभाग से निर्देश बीते साल जारी किए थे। विभाग समय-समय पर वाहनों की जांच कर बच्चों की सुरक्षा के लिए वाहनों में किए इंतजामों की जांच करता है। मंगलवार को डीटीओ डॉ. मनदीप कौर और डीसीपीओ हरप्रीत कौर संधू की टीम ने शहर में कई स्थानों पर चेकिंग अभियान चलाया। इस दौरान भारी वाहनों की जांच के साथ-साथ स्कूली वाहनों की जांच भी गंभीरता से की गई।
डीसीपीओ विभाग की सोशल वर्कर रंजीत कौर ने बताया की हाई कोर्ट की गाइडलाइन के आधार पर वाहनों में पैरामीटर्स की जांच के आधार पर मंगलवार को स्कूली वाहनों की जांच की गई, इसमें प्रीता लेसन स्कूल, बावा लालवानी आरसीएफ की स्कूल बस और अन्य 16 वाहनों में कमी पाई गई, जिनके चालान काटे गए। उन्होंने कहा कि कई स्कूली बसों में सीसीटीवी कैमरे नहीं थे। इसके अलावा कई बसों में फर्स्ट एड किट एक्सपायर थी, कई वाहनों में छात्राओं के लिए महिला अटेंडेंट भी मौजूद नहीं थी। इसके अलावा छोटे बच्चों को बस में चढ़ाने के लिए स्टेप होना और अन्य खामियां पाई गई। अभियान में उनके साथ सीपीओ अजीम मोहम्मद और डीटीओ कार्यलय के अधिकारी बॉबी कुमार शामिल थे।
सेफ स्कूल वेन पॉलिसी के तहत विभाग की ओर से चलाई मुहिम के तहत वाहन चालकों को हिदायत देते हुए।
डीटीओ डॉ. मनदीप कौर ने बताया की बच्चों की सुरक्षा के लिए विभाग गंभीर है। गाइडलाइन के आधार पर सभी वाहनों में सुविधा की जांच की जा रही है। किसी भी हालात में लापरवाही बर्दाश्त नहीं होगी। 16 स्कूली वाहनों के चालान के साथ आज 4 ट्रेक्टर-ट्रॉली, 2 ट्रक और 2 छोटे चार पहिया वाहनों में नियमों की कमी देख चालान काटे गए। उन्होंने हिदायत दी की वे बच्चों को ले जाने वाले वाहनों में इंतजाम में कोताही बरतें। उन्होंने रोजाना बढ़ रहे हादसों पर चिंता जताते हुए वाहन चालकों को सुरक्षित ड्राइविंग के निर्देश भी दिए।
hin_Deva hin_Deva hin_Deva hin_Deva hin_Deva hin_Deva